Solo: A Star Wars Story

***Star Wars A Star Wars Story*** on Star Wars Saaga. julkaistiin 23, toukokuuta. 2018.

## Juoni

Teollisuusplaneetta Corelliassa orpo lentämisestä haaveileva Han ja hänen tyttöystävänsä Qi’ra yrittävät paeta orjuuttajansa Lady Proximan käsistä. Saatuaan haltuunsa pienen määrän hyperpolttoainetta nimeltä coaxium he yrittävät lahjoa Galaktisen Imperiumin upseerin päästämään heidät avaruusristeilijään. Takaa-ajajat kuitenkin saavat Qi’ran kiinni, ennen kuin tämä ehtii portista. Han lupaa palata hakemaan tätä ja rahapulassaan päättää värväytyä Imperiumin riveihin. Koska Hanilla ei ole sukunimeä, värvääjä rekisteröi hänet nimellä ”Han Solo”.

Kolme vuotta myöhemmin Han oli erotettu Imperiumin lentoakatemiasta tottelemattomuuden vuoksi ja hän oli päätynyt jalkaväkisotilaaksi suoplaneetta Mimbanille. Hän tapaa kolme Imperiumiin soluttautunutta rikollista: Tobias Beckettin, tämän rakastajattaren Valin sekä ardennialaisen nimeltä Rio Durant. Han yrittää kiristää heitä päästäkseen liittymään mukaan, mutta Beckett kieltäytyy ja järjestää Hanin pidätetyksi sekä tuomituksi samaan selliin lukitun ”pedon” armoille. Peto paljastuu wookieeksi nimeltä Chewbacca ja wookieeiden kieltä, shyriiwookia, jonkin verran osaava Han taivuttelee Chewbaccan teeskentelemään tappelevansa, jotta he voisivat rikkoa sellin ja paeta. Vaikuttunut Beckett ottaa heidät mukaansa ja he lähtevät lumiplaneetta Vandorille ryöstääkseen coaxiumia paikallisesta junasta. Mutta paikan päällä rosvojoukko nimeltä Pilviratsastajat, johtajanaan Enfys Nest, yrittävät myös ryöstää coaxiumin. Kamppailun aikana Rio ja Val saavat surmansa ja Han joutuu pudottamaan ryöstämänsä lastin.

Beckett paljastaa, että coaxium oli tarkoitus toimittaa rikollisjärjestö Crimson Dawnin johtajalle Dryden Vosille. Han ja Chewbacca lähtevät Beckettin mukana tapaamaan Drydenia tämän huvijahdille, missä Han tapaa myös Qi’ran, josta oli tullut Drydenin ylin luutnantti. Han yrittää taivutella Drydenin päästämään hänet, Chewbaccan ja Beckettin ryöstämään kaivosplaneetta Kesselistä jalostamatonta coaxiumia menetetyn lastin hyvittämiseksi. Dryden suostuu ja lähettää myös Qi’ran osallistumaan ryöstöön. Qi’ra esittelee Hanille salakuljettaja Lando Calrissianin, jonka Han haastaa sabacc-korttipeliin, pyrkimyksenään voittaa itselleen tämän alus, jonka huhutaan olevan galaksin nopein. Lando voittaa pelin huijaamalla, mutta suostuu liittymään mukaan ryöstöön vastineeksi osuudesta saaliiseen. Ryhmä astuu Landon alukseen Millennium Falconiin ja suuntaavat Kesseliin, kulkien läpi Si’Klaatan tähtijoukon sekä Akkadesen Kurimuksen. Ryhmän päästyä planeetalle ja soluttauduttua sinne, Landon droidi ja apupilotti L3-37 yllyttää kaivoksen orjadroideja ryhtymään kapinaan. Kaaoksen keskellä Han ja Chewbacca saavat käsiinsä jalostamatonta coaxiumia, mutta L3-37 tuhoutuu ja Lando haavoittuu. Han lentää Falconia Landon sijasta ja L3-37:n navigointitiedot ladataan aluksen järjestelmään. Jotta coaxium ei ehtisi muuttua epävakaaksi, Han yrittää lentää ”Kesselin reitin” alle 20 parsekissa, joutuen välttelemään samalla Imperiumin laivaston hyökkäystä sekä gravitaatiokaivon vetovoimaa.

Ryhmä saapuu planeetta Savareenille jalostamaan coaxiumin ennen sen luovuttamista Drydenille, mutta Enfys Nest ja Pilviratsastajat saapuvat ja paljastavat olevansa todellisuudessa yksi Imperiumia vastustavista kapinallisryhmistä. Han kehittää suunnitelman, jolla luovuttaa coaxium Pilviratsastajille, mutta Drydenin saavuttua Savareeniin, paljastuu, että Beckett oli kertonut hänelle Hanin petosyrityksestä. Han oli kuitenkin odottanut Beckettin petosta, joten hän oli jättänyt Pilviratsastajille tyhjät säiliöt Drydenin kätyreiden huijaamiseksi ja tuonut Drydenin luokse oikeaa coaxiumia. Tästä alkaa tulitaistelu, jonka päätteeksi Qi’ra tappaa Drydenin ja Beckett pakenee coaxium sekä panttivangiksi ottamansa Chewbacca mukanaan. Qi’ra jää huvijahdille ja pyytää Hania pelastamaan Chewbaccan ja toimittamaan coaxiumin Pilviratsastajille.

Han saa Beckettin kiinni ja ampuu hänet, minkä jälkeen hän ja Chewbacca toimittavat coaxiumin Nestille, joka pyytää heitä liittymään kapinaan. Han kieltäytyy, mutta Nest uskoo tämän olevan sympaattisempi heitä kohtaan kuin mitä väittää. Qi’ra lähtee ottaa yhteyttä Drydenin työnantajaan Mauliin ja lähtee huvijahdilla Dathomirille tapaamaan tätä. Han ja Chewbacca jäljittävät Landon olinpaikan viidakkoplaneetta Numidian Primelle ja Han haastaa hänet uuteen sabacc-peliin. Tällä kertaa Han oli varastanut Landolta huijaamiseen käytetyn kortin ja voittaa pelin kautta itselleen Falconin omistajuuden. Han ja Chewbacca päättävät suunnata Falconilla Tatooinelle tapaamaan Beckettin mainitsemaa rikollispäällikköä.

## Tuontanto

Disneyn toimitusjohtaja Bob Iger vahvisti helmikuussa 2013 kehittävän kahta pääsaagasta erillistä Tähtien sota -elokuvaa, käsikirjoittajina Lawrence Kasdan ja Simon Kinberg.[11] Pian raportoitiin, että Disney työsti elokuvia Han Solosta ja Boba Fettistä. Disneyn talousjohtaja Jay Rasulo kuvaili näitä elokuvia alkuperätarinoiksi. Kathleen Kennedy selitti, etteivät elokuvien juonet risteäisi millään tavalla jatko-osatrilogian elokuvien kanssa, ja sanoi: ”George [Lucas] oli hyvin tarkka siitä, miten se toimii. Kaanon, jonka hän loi, oli Tähtien sota -saaga. Tällä hetkellä Episodi VII kuuluu siihen kaanoniin. Spin-off-elokuvat, tai ehkä keksimme toisenlaisen tavan kutsua noita elokuvia, ovat olemassa hänen luomassaan laajassa universumissa. Meillä ei ole aikomusta viedä hahmoja (yksittäisistä elokuvista) sisään tai ulos saagan episodeista. Siis, luovasta näkökulmasta, se on yleisohje, jonka George teki hyvin selväksi.” Huhtikuussa 2015 Lucasfilm ja Kennedy julkistivat yksittäisten elokuvien kulkevan sarjana nimeltä Star Wars Anthology.

Heinäkuussa 2015 Lucasfilm julkisti antologiaelokuvan, joka kertoo ”kuinka nuoresta Han Solosta tuli salakuljettaja, varas ja roisto, jonka Luke Skywalker ja Obi-Wan Kenobi tapasivat Mos Eisleyn kanttiinassa”, ja elokuvan suunniteltu ensi-iltapäivämäärä oli 25. toukokuuta 2018. Elokuvan ohjaisivat Phil Lord ja Christopher Miller ja käsikirjoittaisivat Lawrence Kasdan ja Jonathan Kasdan. Kennedy toimisi elokuvan tuottajana, Lawrence Kasdanin ja Jason McGatlinin toimiessa vastaavina tuottajina. Allison Shearmur ja Simon Emanuel julkistettiin myös elokuvan tuottajiksi. Han Solo -elokuva oli erillinen Josh Trankin projektista, jonka aikataulua siirrettiin myöhemmäksi.[18] Solon ystävä wookiee Chewbacca esiintyy myös elokuvassa.[19][20] Toukokuussa 2016 Lawrence Kasdan ilmoitti kuvausten alkavan tammikuussa 2017.

17. lokakuuta 2017 Ron Howard vahvisti elokuvan virallisen nimen olevan Solo: A Star Wars Story.

## Näyttelijät

* Alden Ehrenreich kuten Han Solo
* Joonas Suotamo kuten Chewbacca
* Woody Harrelson kuten Beckett
* Emilia Clarke kuten Qi'ra
* Donald Glover kuten Lando Calrissian
* Thandie Newton kuten Val
* Phoebe Waller-Bridge kuten L3-37
* Paul Bettany kuten Dryden Vos
* Jon Favreau kuten Rio Durant (voice)
* Erin Kellyman kuten Enfys Nest
* Linda Hunt kuten Lady Proxima (voice)
* Ian Kenny kuten Rebolt
* John Tui kuten Korso

## Videot

### Suomenkieliset Trailerit

SOLO - virallinen teaser traileriSOLO - Uusi virallinen traileri
### Englannin Kieliset Trailerit

Solo A Star Wars Story Official TeaserSolo A Star Wars Story Official TrailerSolo A Star Wars Story Becoming Solo FeaturetteSolo A Star Wars Story Tour The Millennium Falcon with Donald GloverSolo A Star Wars Story 360Solo A Star Wars Story "Han Meets Lando" ClipSolo A Star Wars Story "Making Solo" FeaturetteSolo A Star Wars Story "Scoundrels" FeaturetteSolo A Star Wars Story In-Home Trailer (Official)
### Haastattelut

Solo A Star Wars Story Director Ron Howard Behind the Scenes InterviewSolo A Star Wars Story Alden Ehrenreich "Han Solo" Behind the Scenes InterviewSolo A Star Wars Story Emilia Clarke "Qi’Ra" Behind the Scenes InterviewSolo A Star Wars Story Paul Bettany "Dryden Vos" Behind the Scenes InterviewSolo A Star Wars Story Joonas Suotamo "Chewbacca" Behind the Scenes InterviewSolo A Star Wars Story Donald Glover "Lando Calrissian" Behind the Scenes InterviewSolo A Star Wars Story Phoebe Waller-Bridge "L3-37" Behind the Scenes InterviewSolo A Star Wars Story Thandie Newton "Val" Behind the Scenes InterviewSolo A Star Wars Story Woody Harrelson "Beckett" Behind the Scenes Interview
### TV-Spotit

Solo A Star Wars Story "Big Game" TV Spot ( 45)Solo A Star Wars Story "Crew" TV Spot ( 45)Solo A Star Wars Story "Risk" TV Spot ( 45)Solo A Star Wars Story "Han" TV Spot ( 30)Solo A Star Wars Story "Team" TV Spot ( 30)Solo A Star Wars Story "Ride" ( 30)Solo A Star Wars Story "Risk" TV Spot ( 30)Solo A Star Wars Story "Lieutenant" TV Spot ( 30)

## Galleria

***Star Wars Fin Wikia*** sisältää kokoelman kuvista ja medioista ***Solo: A Star Wars Story***.